PATVIRTINTA

Varėnos švietimo centro

direktoriaus 2021 m. liepos 5 d.

įsakymu Nr. V-1-40

|  |  |
| --- | --- |
|  |  |

**SPECIALISTO (TURIZMUI)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Specialistas (turizmui) yra Varėnos švietimo centro (toliau - Centras) - III grupės biudžetinės įstaigos kvalifikuotas darbuotojas.

2. Pareigybės lygis – A2.

3. Pareigybės paskirtis - rengti, kaupti ir teikti su turizmu susijusią informaciją centro lankytojams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Specialistas (turizmui) turi atitikti šiuos kvalifikacinius reikalavimus:

4.1 ne žemesnis kaip aukštasis universitetinis (socialinių arba gamtos mokslų srities) išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis (socialinių arba gamtos mokslų srities) išsilavinimas su profesinio bakalauro kvalifikaciniu laipsniu ar jam prilygintu išsilavinimu;

4.2 gebėjimas dirbti Geografinių informacinių sistemų programa;

4.3 žinojimas ir gebėjimas taikyti Lietuvos Respublikos konstituciją, Lietuvos Respublikos turizmo įstatymą, Lietuvos Respublikos nacionalinę turizmo programą, tarnautojo veiklą reglamentuojančiais dokumentus, steigėjo patvirtintus Švietimo centro nuostatus, Varėnos rajono savivaldybės tarybos sprendimus;

4.4 kvalifikacijos tobulinimas turizmo klausimais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. renka, kaupia ir teikia informaciją apie turizmo paslaugas, lankomus objektus ir vietoves Varėnos rajone;

5.2. rengia, leidžia ir platina informacinius bei kartografinius leidinius apie turizmo paslaugas, objektus ir vietoves;

5.3. tvarko, prižiūri ir atnaujina interneto svetaines: [www.gamtosritmu.lt](http://www.gamtosritmu.lt), [www.varenainfo.net](http://www.varenainfo.net);

5.4.teikia turizmo paslaugų ir išteklių duomenis Nacionalinei turizmo informacijos sistemai;

5.5. klientui pageidaujant, užsako (rezervuoja) apgyvendinimo paslaugas, transporto bilietus, bilietus į koncertus, teatrus, sporto ir kitus renginius bei prekiauja suvenyrais;

5.6. reprezentuoja Varėnos rajoną, pristato turizmo galimybes parodose;

bendradarbiauja ir keičiasi informacija su kitais Lietuvos turizmo informacijos centrais;

5.7. analizuoja turizmo rinką;

5.8. atlieka įvairaus pobūdžio su turizmo veikla susijusias apklausas;

5.9. prekiauja suvenyrais, amatininkų dirbiniais, leidiniais;

5.10. rengia kvalifikacijos tobulinimo kursus, seminarus, paskaitas, skirtas turizmo ir verslo sektoriams;

5.11. tvarko ir pildo savo darbo dokumentus (informacinę sistemą, veiklos planus ir ataskaitas);

5.12. rengia turizmo maršrutus;

5.13 rengia ir teikia projektus, skirtus turizmo informacijos sklaidai;

5.14. vykdo kitus Švietimo centro direktoriaus pavedimus, susijusius su Turizmo ir verslo skyriaus informacijos sklaidos veikla.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. nuolatinių profesinių įgūdžių, kompetencijų ir veiklos procesų reikalingų darbui tobulinimą;

6.2. patikėtos konfidencialios, profesinės su asmens duomenų teisine apsauga susijusios informacijos, kurią darbuotojas sužinojo atlikdamas savo užduotis arba naudodamasis savo įgaliojimais ar eidamas pareigas, saugojimą ir neplatinimą;

6.3. gaisrinės saugos, darbuotojų saugos ir sveikatos reikalavimų vykdymą;

6.4. priskirtų darbo priemonių priežiūrą, tausojimą ir padarytą materialinę žalą;

6.5. Centro nuostatuose, Darbo tvarkos taisyklėse, pareigybių aprašymuose numatytų pareigų bei funkcijų, direktoriaus paskirtų užduočių, kurios neprieštarauja LR įstatymams, kokybišką vykdymą;

7. Varėnos švietimo centro darbuotojas, netinkamai atliekantis savo pareigas, atsako pagal galiojančių teisės aktų reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Data \_\_\_\_\_\_\_\_\_\_\_\_\_\_\_\_\_\_\_\_\_